Раушан Жаңабергенқызы Қажыбаева

Раушан Жаңабергенқызы Қажыбаева (3 қазан 1978 жыл, Есіл қаласы) — қазақстандық журналист, 2019 жылдан бастап Президент телерадиокешенінің директоры.

 Өмірбаяны 
Раушан Қажыбаева 1978 жылғы 3 қазанда бұрынғы Торғай облысының Есіл қаласында дүниеге келген. 1999 жылы Л.Н. Гумилёв атындағы Еуразия университетін журналист мамандығы бойынша тәмамдаған. 2021 жылы Швейцариядағы халықаралық бизнес мектебінде адам ресурстарын басқару бойынша Advanced Studies магистрі дәрежесін алған.

Еңбек жолын 1999 жылы КТК арнасының Астанадағы корреспонденттік бекетінде репортёр болып бастаған. Кейін 2007 жылға дейін Қазақстан арнасының ақпараттық-сараптамалық бағдарламалар дирекциясы директорының орынбасары, орыс редакциясының бас редакторы болып жұмыс істеген.Кадровые перестановки

2007—2008 жылдары Парламент Сенатының төрағасы Қасым-Жомарт Тоқаевтың кеңесшісі, 2008—2012 жылдары Сенаттың баспасөз хатшысы болды.

2012—2014 жылдары Премьер-министр Серік Ахметовтің баспасөз қызметінің басшысы және баспасөз хатшысы, 2014 жылы Қорғаныс министрлігінің Бұқаралық ақпарат құралдарымен жұмыс департаментінің басшысы болып қызмет атқарды.

2014—2016 жылдары Қазақстан темір жолының Қоғаммен байланыс департаментінің директоры, 2016—2019 жылдары Премьер-министрдің бірінші орынбасары және 2019 жылы Премьер-министр болған Асқар Маминнің кеңесшісі болды.

2019 жылғы 26 тамызда Президент телерадиокешенінің бас директоры болып тағайындалды.Президент телерадиокешенінің бас директоры тағайындалды 2023 жылдың қыркүйегінен бастап Президент телерадиокешенінің директоры лауазымында қызмет атқаруда.

Қазақстан журналистер одағының, Қазақстан шайбалы хоккей федерациясының атқарушы комитетінің, Президент жанындағы Әйелдер істері және отбасы-демографиялық саясат жөнiндегi ұлттық комиссия мүшесі. 2026 жылы Конституциялық реформа жөніндегі комиссияның мүшесі болды.Конституциялық реформа жөніндегі комиссияны (Конституциялық комиссия) құру туралы

 Отбасы 
Тұрмыста, 3 баласы бар.

Қажыбаева бұқаралық ақпарат құралдарының мәліметі бойынша кәсіпкер Гаджи Гаджиевке тұрмысқа шыққан.Раушан Кажибаева подаст в суд за клевету об аресте ее супруга Гаджи Шапиевич 1974 жылы Дағыстанның Буйнакск қаласында туған, бала кезінде Жаркент қаласына қоныс аударып, сол жерден мектепті бітірген.Гаджи Гаджиев: Спорт - кузница патриотов Гаджиев 2024 жылдан бастап Қазақстан ауыр атлетика федерациясын басқарады.Гаджиев Гаджи Шапиевич (персональная справка)

 Марапаттары 
8 медальмен, оның ішінде «Ерен еңбегі үшін» медалімен (2009) марапатталған. «Құрмет» және «Парасат» (2024) орденінің иегері.

 Дереккөздер 

Санат:Қазақстан журналистері
Санат:Еуразия ұлттық университеті түлектері